Coordenadas: 42°14′17″N 8°43′32″O﻿ / ﻿42.238116666667, -8.7255416666667

O **Dinoseto** é un arbusto con forma de dinosauro que se exhibe no centro da cidade de Vigo.

Historia
--------

A súa primeira localización foi na rúa Rosalía de Castro da cidade debido a unha equivocación da empresa encargada da súa instalación, xa que debía situarse de xeito inicial nun parque infantil situado na parroquia de Navia, nos arrabaldes da cidade. Porén, o *Dinoseto* converteuse de xeito inmediato nun éxito nas redes sociais, o que provocou que se situase de xeito permanente no casco urbano da cidade, concretamente na céntrica Porta do Sol. É neste lugar onde se pode visitar actualmente e no que se converteu nunha das grandes atraccións turísticas da cidade, converténdose en tradición que os turistas se fagan un selfie na plataforma que se atopa situada ó carón da escultura, como foi o caso de Pedro Sánchez, candidato por aquel intre á presidencia do goberno español polo Partido Socialista Obrero Español nas eleccións xerais do ano 2016, durante a súa visita á cidade no mes de maio do mesmo ano, ou os músicos Luis Fonsi e James Rhodes, no 2017 e 2018 de xeito respectivo.

Como consecuencia da súa popularidade, o Concello de Vigo colocou novos sebes con forma de dinosauro, como é o caso do *Rinoseto* (con forma de triceratops en Navia) ou o do *Dinosetiño*, situado ó carón do *Dinoseto* orixinal na Porta do Sol da cidade.

Videoxogo
---------

Debido á popularidade do Dinoseto na cidade de Vigo e nos concellos da súa área de influencia, en xaneiro do ano 2017 e após un ano de traballo, o enxeñeiro redondelán Xavier Souto rematou o desenvolvemento do videoxogo *Dinoseto vs The World*, que consiste en evitar obstáculos mentres o usuario manexa o Dinoseto por diversos escenarios da cidade de Vigo. O xogo está actualmente dispoñíbel de balde para o sistema operativo Android.

Galería de imaxes
-----------------

|  |  |  |  |  |
| --- | --- | --- | --- | --- |
| 

|  |
| --- |
| O Dinoseto na súa plataforma. |
| O Dinoseto na súa plataforma.  |

|  |
| --- |
| O Tricesetops de Navia. |
| O Tricesetops de Navia.  |

 |

Notas
-----

1. ↑  Redacción (19 de xuño do 2015). "O Dinoseto adorna a Praza da Princesa en plena Porta do Sol". *Atlántico Diario* (Rías Baixas Comunicación). Consultado o 13 de xaneiro do 2019.
2. ↑  "O ´dinoseto´ temporal de Vigo". *Faro de Vigo*. Consultado o 19 de maio do 2015.
3. ↑  "O Dinoseto, a escultura inesperada que xa é o rei do 'selfie' en Vigo". *A información*. Arquivado dende o orixinal o 24 de setembro de 2017. Consultado o 8 de setembro do 2015.
4. ↑  "O «icónico» Dinoseto conquista a Pedro Sánchez". *A Voz de Galicia*. Arquivado dende o orixinal o 27 de novembro de 2016. Consultado o 15 de xaneiro de 2020.
5. ↑  "James Rhodes, "emocionado" co Dinoseto". *Faro de Vigo*. Consultado o 5 de xullo do 2018.
6. ↑  "O "Rinoseto" xa durmiu en Navia". *Faro de Vigo*. Consultado o 24 de outubro do 2015.
7. ↑  "O Concello abrirá un concurso para bautizar o dinosetiño". *A Voz de Galicia*. Consultado o 22 de outubro do 2016.
8. ↑  "Dinoseto xa ten o seu propio videoxogo". *Faro de Vigo*. Consultado o 11 de xaneiro do 2017.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Dinoseto*** |

|  |  |
| --- | --- |
|  | A Galipedia ten un portal sobre: ***Vigo*** |

### Outros artigos

* O Sereo
* Oliveira de Vigo
* Porta do Atlántico